NORAKSTS

|  |  |
| --- | --- |
| 26.09.2024. | Nr.12/13 |

###### DOMĀJAMO DAĻU NO ZEMES VIENĪBAS MEIJU CEĻĀ 6, JELGAVĀ, DAĻAS, UZ KURAS ATRODAS DAUDZDZĪVOKĻU DZĪVOJAMĀ MĀJA MEIJU CEĻĀ 18, JELGAVĀ, PIRKŠANA

**Atklāti balsojot: PAR – 14** (R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas valstspilsētas pašvaldībā (turpmāk – Pašvaldība) saņemts Zemgales apgabaltiesas 108.iecirkņa zvērinātas tiesu izpildītājas Sniedzes Upītes 2024. gada 2. septembra Paziņojums Nr.12169/108/2024-NOS par atsavināšanas tiesības izmantošanu un atsavināšanas cenas samaksu daudzdzīvokļu dzīvojamai mājai Meiju ceļā 18, Jelgavā.

2023. gada 1. janvārī spēkā stājās Piespiedu dalītā īpašuma privatizētajās daudzdzīvokļu mājās izbeigšanas likums (turpmāk – Dalītā īpašuma izbeigšanas likums), kura mērķis ir dot iespēju privatizēto daudzdzīvokļu māju īpašniekiem izpirkt ēkas uzturēšanai pašvaldības noteikto, funkcionāli nepieciešamo zemi, izņemot valstij un pašvaldībai piederošo zemi un dzīvokļu īpašnieku jau izpirkto vai privatizēto zemi.

Pašvaldībai daudzdzīvokļu dzīvojamā mājā Meiju ceļā 18, Jelgavā, pieder dzīvokļa īpašumi Nr. 29, 37, 70, 73, kas reģistrēti Zemgales rajona tiesas Jelgavas pilsētas zemesgrāmatas nodalījumos Nr. 2517-29, 2517-37, 2517-70, 2517-73. Dzīvojamā māja izvietojas uz fiziskai personai piederošas zemes vienības ar kadastra apzīmējumu 0900 012 0001 Meiju ceļā 6, Jelgavā.

Pamatojoties uz Pašvaldības Zemes lietu komisijas 2023. gada 7. decembra lēmumu Nr.12/17 “Par dzīvojamai mājai Meiju ceļā 18, Jelgavā, funkcionāli nepieciešamā zemes gabala noteikšanu” dzīvojamai mājai Meiju ceļā 18, Jelgavā, noteikta funkcionāli nepieciešamā zeme un Nekustamā īpašuma valsts kadastra informācijas sistēmā ir reģistrēta atsavināmā zeme un noteikta tās atsavināšanas cena.

Valsts zemes dienesta Vidzemes reģionālās pārvaldes 2024. gada 5. jūnija Paziņojumā Nr.2-16-V/85 par atsavināmo zemi un atsavināšanu cenu noteikta atsavināmās zemes vienības Meiju ceļā 6, Jelgavā, daļas 4012 m2 platībā (kadastra apzīmējums 0900 012 0001 8004) cena.

Pašvaldībai piederošajam dzīvokļa īpašumam Meiju ceļā 18-29, Jelgavā, proporcionāli piekrītošajām 278/34885 domājamām daļām, atsavināmās zemes atsavināšanas cena noteikta 191,19 *euro* (viens simts deviņdesmit viens *euro* un19 centi) apmērā.

Pašvaldībai piederošajam dzīvokļa īpašumam Meiju ceļā 18-37, Jelgavā, proporcionāli piekrītošajām 493/34885 domājamām daļām, atsavināmās zemes atsavināšanas cena noteikta 339,06 *euro* (trīs simti trīsdesmit deviņi *euro* un6 centi) apmērā.

Pašvaldībai piederošajam dzīvokļa īpašumam Meiju ceļā 18-70, Jelgavā, proporcionāli piekrītošajām 505/34885 domājamām daļām, atsavināmās zemes atsavināšanas cena noteikta 347,31 *euro* (trīs simti četrdesmit septiņi *euro* un31 cents) apmērā.

Pašvaldībai piederošajam dzīvokļa īpašumam Meiju ceļā 18-73, Jelgavā, proporcionāli piekrītošajām 505/34885 domājamām daļām, atsavināmās zemes atsavināšanas cena noteikta 347,31 *euro* (trīs simti četrdesmit septiņi *euro* un31 cents) apmērā.

Daudzdzīvokļu dzīvojamās mājas Meiju ceļā 18, Jelgavā, dzīvokļu īpašnieki kopsapulcē ir pieņēmuši lēmumu izmantot atsavināšanas tiesību.

Saskaņā ar Dalītā īpašuma izbeigšanas likuma 14.panta nosacījumiem, dzīvokļa īpašumam atbilstošā zemes atsavināšanas cena jāpārskaita zvērināta tiesu izpildītāja depozīta kontā.

Pamatojoties uz minēto un saskaņā ar Piespiedu dalītā īpašuma privatizētajās daudzdzīvokļu mājās izbeigšanas likuma 12.panta ceturtās daļas 4.punktu, Pašvaldību likuma 10.panta pirmās daļas 16.punktu un 73.panta ceturto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Pirkt 1781/34885 domājamās daļas no zemes vienības Meiju ceļā 6, Jelgavā, daļas (kadastra apzīmējums 0900 012 0001 8004), uz kuras atrodas daudzdzīvokļu dzīvojamā māja Meiju ceļā 18, Jelgavā, par noteikto atsavināšanas cenu 1224,87 *euro* (viens tūkstotis divi simti divdesmit četri *euro* un87 centi).
2. No pamatbudžeta izdevumu programmas “Pašvaldības dzīvokļu pārvaldīšana, remonts, veco māju nojaukšana” (klasifikācijas kods 06.604) esošajiem līdzekļiem, saskaņā ar Valsts zemes dienesta 2024. gada 5. jūnija Paziņojumu Nr.2-16-V/85 par atsavināmo zemi un atsavināšanas cenu, pārskaitīt 1224,87 *euro* (viens tūkstotis divi simti divdesmit četri *euro* un87 centi) kopsummā zvērinātas tiesu izpildītājas Sniedzes Upītes depozīta kontā, par katru dzīvokļa īpašumu proporcionāli piekrītošajām zemes vienības domājamām daļām:
   1. par dzīvokļa īpašumu Meiju ceļā 18-29, Jelgavā, 191,19 *euro* (viens simts deviņdesmit viens *euro* un19 centi);
   2. par dzīvokļa īpašumu Meiju ceļā 18-37, Jelgavā, 339,06 *euro* (trīs simti trīsdesmit deviņi *euro* un6 centi);
   3. par dzīvokļa īpašumu Meiju ceļā 18-70, Jelgavā, 347,31 *euro* (trīs simti četrdesmit septiņi *euro* un31 cents);
   4. par dzīvokļa īpašumu Meiju ceļā 18-73, Jelgavā, 347,31 *euro* (trīs simti četrdesmit septiņi *euro* un31 cents).

Domes priekšsēdētāja vietniece *(paraksts)* R.Vectirāne

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 26. septembrī